CELEX: 32017D0319
Language: ro
Date: 2017-02-21 00:00:00
Title: Decizie de punere în aplicare (UE) 2017/319 a Consiliului din 21 februarie 2017 de modificare a Deciziei de punere în aplicare 2013/677/UE de autorizare a Luxemburgului în vederea aplicării unei măsuri speciale de derogare de la articolul 285 din Directiva 2006/112/CE privind sistemul comun al taxei pe valoarea adăugată

24.2.2017   
            
            
               RO
            
            
               Jurnalul Oficial al Uniunii Europene
            
            
               L 47/7
            
         DECIZIE DE PUNERE ÎN APLICARE (UE) 2017/319 A CONSILIULUI
   din 21 februarie 2017
   de modificare a Deciziei de punere în aplicare 2013/677/UE de autorizare a Luxemburgului în vederea aplicării unei măsuri speciale de derogare de la articolul 285 din Directiva 2006/112/CE privind sistemul comun al taxei pe valoarea adăugată
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1), în special articolul 395,
   având în vedere propunerea Comisiei Europene,
   întrucât:
   
               (1)
            
            
               În temeiul articolului 285 din Directiva 2006/112/CE, statele membre care nu și-au exercitat opțiunea prevăzută la articolul 14 din cea de A doua Directivă 67/228/CEE a Consiliului (2) pot acorda scutiri de la plata taxei pe valoarea adăugată („TVA”) persoanelor impozabile a căror cifră de afaceri anuală nu depășește 5 000 EUR sau echivalentul în monedă națională. De asemenea, acestea pot acorda o diminuare treptată a taxelor persoanelor impozabile a căror cifră de afaceri anuală depășește plafonul stabilit pentru aplicarea acesteia.
            
         
               (2)
            
            
               Prin Decizia de punere în aplicare 2013/677/UE a Consiliului (3), Luxemburgul a fost autorizat, cu titlu de măsură de derogare de la articolul 285 din Directiva 2006/112/CE („măsura de derogare”), să scutească de la plata TVA persoanele impozabile a căror cifră de afaceri anuală nu depășește 25 000 EUR până la 31 decembrie 2016.
            
         
               (3)
            
            
               Prin scrisoarea înregistrată de Comisie la 26 septembrie 2016, Luxemburgul a solicitat autorizarea pentru a prelungi măsura de derogare începând de la 1 ianuarie 2017 și, în același timp, pentru a majora pragul de la 25 000 EUR la 30 000 EUR.
            
         
               (4)
            
            
               Comisia a informat celelalte state membre, prin scrisorile datate 4 octombrie 2016, cu privire la cererea înaintată de Luxemburg. Prin scrisoarea din 5 octombrie 2016, Comisia a comunicat Luxemburgului că deține toate informațiile necesare pentru a analiza cererea.
            
         
               (5)
            
            
               Conform informațiilor furnizate de Luxemburg, un număr suplimentar de 970 de persoane impozabile ar putea beneficia potențial de această măsura de derogare pentru a-și reduce obligațiile în materie de TVA menționate în titlul XI capitolele 2-6 din Directiva 2006/112/CE. În consecință, sarcina administrației fiscale de a colecta taxa și de a audita întreprinderile mici ar fi, de asemenea, diminuată.
            
         
               (6)
            
            
               Dat fiind că măsura de derogare va avea ca efect reducerea obligațiilor în materie de TVA ale întreprinderilor mici, în condițiile în care acestea ar putea opta în continuare pentru regimul normal de TVA în conformitate cu articolul 290 din Directiva 2006/112/CE, Luxemburg ar trebui să fie autorizat să aplice pragul majorat până la 31 decembrie 2019.
            
         
               (7)
            
            
               În mod normal, derogările se acordă pe o durată limitată, pentru a se putea evalua dacă aceste derogări sunt adecvate și eficace. În plus, întrucât articolele 281-294 din Directiva 2006/112/CE referitoare la un regim special pentru întreprinderile mici fac obiectul unei revizuiri și se preconizează intrarea în vigoare, înainte de 31 decembrie 2019, a unei directive care va modifica aceste dispoziții ale directivei TVA. Măsura de derogare ar trebui, prin urmare, să fie limitată în timp și însoțită de o clauză privind încetarea de drept a efectelor juridice.
            
         
               (8)
            
            
               Pentru a se asigura că obiectivele vizate de măsura de derogare sunt atinse, în special obiectivele legate de evitarea efectelor perturbatoare și de asigurarea unor condiții de concurență echitabile, este adecvat ca prezenta decizie să se aplice de la 1 ianuarie 2017. Prevăzând o aplicare retroactivă a măsurii de derogare, se respectă așteptările legitime ale persoanelor interesate, întrucât măsura de derogare nu aduce atingere drepturilor și obligațiilor agenților economici sau persoanelor fizice.
            
         
               (9)
            
            
               Conform informațiilor furnizate de Luxemburg, majorarea pragului va avea un efect neglijabil asupra valorii totale a veniturilor fiscale colectate în etapa consumului final.
            
         
               (10)
            
            
               Măsura de derogare solicitată este conformă cu obiectivele prezentate în Comunicarea Comisiei din 25 iunie 2008, intitulată „«Gândiți mai întâi la scară mică»: Prioritate pentru IMM-uri – Un «Small Business Act» pentru Europa”.
            
         
               (11)
            
            
               Măsura de derogare nu are impact asupra resurselor proprii ale Uniunii provenind din TVA, deoarece Luxemburg va efectua un calcul de compensare în conformitate cu articolul 6 din Regulamentul (CEE, Euratom) nr. 1553/89 al Consiliului (4).
            
         
               (12)
            
            
               Prin urmare, Decizia de punere în aplicare 2013/677/UE ar trebuisă fie modificată în consecință,
            
         ADOPTĂ PREZENTA DECIZIE:
   Articolul 1
   Articolele 1 și 2 din Decizia de punere în aplicare 2013/677/UE se înlocuiesc cu următorul text:
   
      „Articolul 1
      Prin derogare de la articolul 285 din Directiva 2006/112/CE, Luxemburgul este autorizat să scutească de la plata TVA persoanele impozabile a căror cifră de afaceri anuală nu depășește 30 000 EUR.
      Articolul 2
      Prezenta decizie produce efecte de la data notificării sale.
      Prezenta decizie se aplică de la 1 ianuarie 2017 până la 31 decembrie 2019 sau până la data intrării în vigoare a unei directive care modifică articolele 281-294 din Directiva 2006/112/CE privind regimul special pentru întreprinderile mici, dacă această dată este anterioară.”
   
   Articolul 2
   Prezenta decizie se adresează Marelui Ducat al Luxemburgului.
   
      Adoptată la Bruxelles, 21 februarie 2017.
      
         
            Pentru Consiliu
         
         
            Președintele
         
         E. SCICLUNA
      
   
   
      (1)  JO L 347, 11.12.2006, p. 1.
   
      (2)  A doua Directivă 67/228/CEE a Consiliului din 11 aprilie 1967 privind armonizarea legislațiilor statelor membre referitoare la impozitele pe cifra de afaceri, structura și normele de aplicare ale sistemului comun de taxă pe valoarea adăugată (JO 71, 14.4.1967, p. 1303/67).
   
      (3)  Decizia de punere în aplicare 2013/677/UE a Consiliului din 15 noiembrie 2013 de autorizare a Luxemburgului în vederea aplicării unei măsuri speciale de derogare de la articolul 285 din Directiva 2006/112/CE privind sistemul comun al taxei pe valoarea adăugată (JO L 316, 27.11.2013, p. 33).
   
      (4)  Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (JO L 155, 7.6.1989, p. 9).